钦定古今图书集成/明伦汇编/宫闱典/第042卷 > 《皇太子受册贺皇后笺》前人
## 钦定古今图书集成/明伦汇编/宫闱典/第042卷 > 《皇太子受册贺皇后笺》前人

壸政忧勤，协赞上圣登三之治；母慈顾复，遂开东宫
明两之祥。汗简光华，函生鼓舞。恭惟皇后殿下，道光
图史，化被宫闱。嗣先后之徽音，体柔祇之厚载。妫汭
之降二女，允谓盛时；周臣之止九人，实资内助。迨此
建储之命，益知俪极之尊。臣自去通班，久安故里。颓
龄耄矣，莫陪执玉之趋。钜典焕然，不胜拭目之喜。